AUSTRALIEN 1871
Jeg var en helt i Hughes Creek.
Jeg husker stadig glimtet i min fars øjne...
da han så ned på mig med hånden på min skulder.
Hvad var det, han kaldte mig?
Hvad kaldte far mig?
Det er rigtigt.
Han kaldte mig sin solstråle.
Du er en smuk pige.
Du er Vilde Wrights hest, er du ikke?
Jeg ved, hvis du er. Så, så.
Jeg skal nok passe på dig.
Flot hest, du har der, Ned.
Du fører dig rigtigt frem.
Fantastisk.
Du er Ned Kelly, ikke sandt? Røde Kellys dreng?
Hop ned, Jane.
Flot dyr, du har der. Specielt, ikke?
- Det er Vilde Wrights. - Det er postmesterens hoppe.
Nej, det er Vilde Wrights. Han mistede hende i bushen.
- Du er en løgnhals, Kelly. - Jeg fandt hende græssende i morges.
Hun er meldt stjålen, og det gør dig til hestetyv!
Du er anholdt.
Stå stille, Kelly, eller jeg skyder.
- Jeg gik bare efter hesten. - Du forsøgte at flygte.
Du er lige så umulig som din far.
Hvad laver du? Du har fortjent et lag tæsk.
Slå på en tjenestemand, og du kommer til at dingle!
Jeg vælter dig bare om på jorden!
- Jeg har ikke slået endnu! - Hjælp mig!
Hjælp stakkels konstabel Hall!
Han vil slå mig ihjel, den tølpert!
Giv slip! Sæt mig ned!
Han prøvede på at skyde mig!
Kan du ikke gøre det bedre, din forbandede kujon?
- Igen. Jeg kan tåle det. - Så er det nok!
Hallo De dér!
Sæt lige farten ned!
Kom nu!
Giv os dog et lift, dumme svin!
Man synker jo i til knæene i det mudder.
- Hvor tog du hen efter Beechworth? - På tvangsarbejde i May Day Hills.
Mødte du Sean Gallagher?
Ja, jeg så ham.
Hov, det er da vist gamle Wicks og...
- Hvad er det, datteren hedder? - Sarah.
Hun er billedskøn. Pas på, I ikke forelsker jer.
Godmorgen, mr. Wicks.
Jeg ved ikke, om De kan huske mig. Jeg hedder Aaron Sherritt.
Hvis nogen kan overtale en gammel mand til at dele sin datter...
med tre landstrygere som os, så er det Aaron.
Hvordan har min mor det?
Hvad?
Strisserne er hårde ved hende, Ned.
Hvis noget forsvinder...
kommer de anstigende midt om natten...
og endevender huset og skræmmer livet af ungerne.
- Hun har haft det hårdt. - Kom så, drenge!
Hop op!
- Det var pokkers. - Hvad sagde jeg?
Tusind tak, sir.
Tak, mr. Wicks.
Dan!
Mor, der kommer gæster.
Du gode Gud. Det er Ned.
Neddy!
Mor, jeg har navngivet Hobsons latterfugl.
- Hvad kaldte du ham, min skat? - Bøf, for han elsker oksekød.
Det var et godt navn, Grace.
- Hvem er den stolte far, mor? - Spørg ikke.
Han er over alle bjerge.
- Forbandede protestant. - George var amerikaner og bager.
- Vi var skam rigtigt gift. - Det er godt, mor.
Hold så op! Jeg er træt af jer.
Vis jeres mor respekt, eller I får med mig at bestille.
- Hvem er du i det hele taget? - Steve Hart.
Hvis I er så sprængfyldte af energi...
kan I passende rydde op.
I har ikke rørt en finger indtil nu.
Sæt jer nu til bordet, alle sammen.
- Hvad er der i gryden? - Vombat.
En vombat er et pungdyr, som bor i et hul.
Det ved jeg godt, skat. Jeg har lige stegt en.
- Ned, vil du bede bordbønnen? - All right.
Fader Vor, tak, fordi du passer på min mor...
mine søstre Grace og Kate og min bror Dan.
Tak for vores dejlige ny lillesøster Ellen...
og for en vidunderlig gryderet lavet på vombat.
Amen.
Det er ikke nemt for en irer i Dronning Victorias koloni...
at holde sig på dydens smalle vej...
men jeg holdt mig på måtten...
trods fristelserne.
Jeg sloges med næverne for penge.
Jeg fik trods alt tre år for den stjålne hest.
Vilde Wright fik kun 18 måneder.
Troede I, jeg bare lod det passere?
Jeg erklærer Ned for vinderen.
Er vi så kvit?
Selvfølgelig er vi det, din nar. Kom her!
Gudskelov for det!
Var det muligt, at familien Kelly omsider oplevede medgang?
Kunne jeg rette op på mit liv?
Rolig.
Undskyld.
I kunne vel ikke lige holde min hests tingest?
All right.
Rolig.
Hvilken tingest taler vi om, frøken?
Vil du hjælpe eller ikke?
Jeg har redet ham hårdt de seneste to dage.
Staklen har holdt sig siden i lørdags.
Hans blære er lammet af kolik.
- Du gode Gud. - Har du fat?
Nu har jeg.
Bare hold den sådan.
Godt, det ikke er mig.
Rolig nu.
Pas på jeres støvler!
- Det har du prøvet før. - Kun på heste.
Gudskelov for det.
Mit navn er Ned Kelly. Det er mig en fornøjelse.
Davs, Ned.
Pas på! Han er løs igen!
Den hest kan ikke tæmmes.
Det er spild af penge.
Hent min riffel.
Du kan da ikke skyde en hest, bare fordi den er vild.
Vi kan ikke beholde den.
Hvad så med at slippe den løs?
Jeg kan godt ride den til for Dem.
Jeg har erfaring. Lad mig i det mindste prøve.
Det er meningsløst. Det er en skidt hest.
Kineserne siger, man kun bør have...
én sand kærlighed i hele sit liv...
ellers er man ikke bedre end en skabet hund eller en hore.
Godt, jeg ikke er kineser.
Hvad?
Han sagde, jeg var heldig at have så smuk en kæreste.
Alt for heldig, hvis du spørger mig.
Hej, Kate. Jeg så dig slet ikke.
- Kommer du her? - Vi får en hurtig øl efter arbejdet.
Jeg er ikke stamkunde eller noget.
En mand trænger til at slappe af efter en hård dags arbejde.
Ved du, hvad hårdt arbejde vil sige?
Sove, drikke og slå løs på de gule...
er det eneste, du gør.
Nu er du ikke fair. Jeg passer bare mit arbejde.
Jeg kommer fint ud af det med alle, og de med mig.
- Må jeg byde dig på en drink? - Nej, tak. Jeg har selv penge.
- Jeg vil bare give en omgang. - Og jeg vil ingen have.
Du begynder at gå mig på nerverne.
Synes du, du er for god til mig? Er det det?
Hvem tror du, du er?
Slip min arm. Det gør ondt.
Slip så hendes arm.
Jeg ville bare være venlig, Ned.
Jeg bød den unge dame på et glas.
Det tager hun ikke imod fra sådan nogle som dig.
Er der noget i vejen, Fitzpatrick?
Nej, der er ikke noget i vejen, konstabel.
Jeg er ked af, hvis jeg gjorde dig vred, Kate.
Det næste nummer er på opfordring fra Ned Kelly.
Han er ikke så lidt fræk. Se ham lige.
Man skulle tro, han ejede stedet.
Dan, dans med din søster.
Han trænger virkelig til en afklapsning.
Ned, hestene er væk.
Hvad?
De største tyveknægte og løgnere, der kan gå på denne Jord:
Politiet i Victoria.
Men det siger jeg jer.
De skide maddiker skal ikke få lov at snøre mig.
At ændre en hests brændemærke er nemt.
Nemmere, end man skulle tro.
Man plukker bare de små hår ud og prikker i huden med jod.
Et C eller et O kan blive til et Q.
"Q" for "Quinn"... min mors pigenavn.
Hvem kommer på denne tid af natten?
Dan, er Kate hjemme?
Ja, hun er.
Vil du sige, at jeg gerne vil tale med hende?
Under fire øjne.
Nej.
Hun vil ikke have noget med dig at gøre.
Jeg vil gerne høre det fra hende selv.
Det har du hørt mangen en gang, Fitzpatrick.
Så gør nu dig selv en tjeneste.
- Rid hjem. - I tror, I er så kloge.
- Jeg har en arrestordre på jer. - Pjat med dig.
Det var familien Kelly, der stjal hestene.
Jeg har en arrestordre på både dig og Ned.
Det er vel ikke sådan, at jeg må se den?
Her er den.
Davs.
Jeg kom efter min ridejakke.
Jeg troede, jeg havde glemt den her et sted.
Jeg har ikke set den.
Jeg var sikker på, den var her.
Hvis jeg finder den, skal jeg nok komme op med den.
Udmærket.
- Er du fra England? - Ja.
Surrey, faktisk. Og du er irer?
Min far var fra Tipperary, men jeg er født her.
- Jeg har aldrig været i Irland. - Jeg kom hertil, da jeg var 17.
Richard erhvervede jorden gennem sin familie, og...
Min far måtte stjæle et får for at komme herover.
Så fik han en gratis billet. Han var heldig.
Ja.
- Hvordan går det? - Det gik fint.
Men så kom du.
En drink, drenge?
Steve?
Jeg skåler ikke med strissere.
Der er ingen grund til at være sådan.
Jeg rejser i morgen. Mit arbejde her er færdigt.
Ja, jeg ved det.
Så jeg ser dig ikke mere.
Du vil ikke lede lidt mere efter den ridejakke?
Nej, jeg...
Den må ligge inde i huset et sted.
Det har været dejligt at møde dig.
Jeg må hellere gå.
Du er den smukkeste kvinde, jeg nogensinde har set.
- Du har ingen arrestordre, vel? - Jo, jo, mrs. Kelly.
Det er da utroligt! Hvordan kan man være så dum?
Kom nu, Kate. Vi skal jo bare have det lidt sjovt.
Vis os så den skide arrestordre.
I har flækket hovedet på mig, svin!
- Det er din hånd, din tumpe. - Nå, Fitzpatrick.
- Nu er rollerne nok byttet om, hvad? - Skyd ham.
- Lad være, Dan. - Giv ham hans pistol tilbage.
Af sted! Skrid!
Det skal I få betalt, I skiderikker.
Har I set mage til overlegen stodder?
Prøvede at indsmigre sig ved at give en omgang.
Han blev ædru, da du sigtede på ham. Så du hans ansigt?
Jeg er glad for, I synes, det er sjovt.
- Hvor har du været? - Det kommer ikke dig ved.
Hvad er der sket?
Fitzpatrick var fuld.
- Hvad snakker du om? - Vi kom op at slås med ham.
- Hvorfor? - Han sagde, han skulle anholde os to.
- For hvad dog? - Hestetyveri, men det var løgn.
- Der bliver ballade alligevel. - Du kan da ikke tage ham alvorligt.
Hvordan kan I tage det som en spøg...
efter alt det besvær, vi har haft med strissere?
Hvad synes du, Joe?
Du og Dan må hellere tage væk et par dage.
Forhåbentlig driver det over.
Hvad pokker er der sket med dig?
Ned Kelly skød mig.
Hvad gjorde han?
Fjern dine beskidte hænder!
Slip hende!
Du er anholdt. Jeg fører dig til arresten!
Beskidte svin!
Ned!
- Ned, de har anholdt mor. - Hvad?
De førte hende til arresten anklaget for mordforsøg.
Og Fitzpatrick påstår, du skød på ham.
- Jeg var der ikke engang. - Det ved vi godt.
Men det er dit ord mod hans.
Tror man en fordrukken løgnhals og anholder en uskyldig kvinde?
Jeg finder mig ikke i det! Jeg slår ham ihjel!
Jeg tværer hans hjerne ud!
Flyt jer!
- Gør det nu ikke værre for mor! - Lad være, Ned!
Tag børnene med indenfor.
- Hvad vil du her? - De har anholdt min mor.
En strisser påstår, jeg forsøgte at slå ham ihjel.
Hvorfor?
Fordi han er en skide løgnhals, ligesom alle andre strissere.
Men jeg var der slet ikke.
Jeg var sammen med dig.
Hvis du fortæller sandheden...
kan de se, at svinet er en løgnagtig drukkenbolt.
- Og så løslader de min mor. - Det er umuligt.
Det kan jeg ikke.
Er du klar over, hvad det ville betyde?
Ja.
Jeg kan ikke.
Det ville være vanærende for mig.
Han ville tage børnene fra mig.
Det er i orden. Jeg forstår.
Sig frem.
Godt nok.
Jeg gav dem tilbuddet fra starten:
Tiltal mig og lad min mor gå.
Svaret var:
"Vi forhandler ikke med lovløse."
"Vi fanger dig alligevel."
Ved du, hvad de bårer er til?
Svinene har ikke tænkt sig at tage nogen fanger.
Der står en gruppe til nede forbi Bullock Creek.
De er fire.
De har omringet os på begge sider, uanset om de ved det eller ej.
Ved daggry holder vi de to op og tager deres våben og heste.
Så har vi i det mindste en chance for at flygte.
Ja.
Kast våbnene fra jer!
Herre Jemini, det er Lonigan.
Du har dræbt Lonigan.
Vil du have marmelade på, Ned?
Slår I mig ihjel?
Jeg sværger, jeg forlader politiet i morgen tidlig.
Gør, som jeg siger, så bliver ingen skudt.
Sergent, overgiv jer hellere, I er omringet.
Har du kigget for dybt i flasken igen?
- Lav noget morgenmad, Lonigan. - Lonigan er død. I er de næste...
hvis ikke I stiger af.
Overgiv dig! Det er slut.
Hold op med at løbe. Jeg skyder dig ikke. Jeg sværger.
Hvorfor overgav du dig ikke? Så havde jeg ikke skudt dig.
Jeg kan ikke trække vejret!
- Jeg kan ikke trække vejret. - Okay, okay, okay.
Så, så.
- Jeg kan ikke trække vejret. - Øjeblik.
Så, så.
Hvorfor løb du også? Det var derfor, jeg skød dig.
For satan da!
- Jeg vil ikke dø sådan her. - Undskyld, jeg skød dig.
Jeg har kone og to børn.
Hvad skal de gøre uden mig?
Se på mig!
Gud tilgive mig!
Jeg ved ikke, hvorfor jeg tog hans ur.
Men han skulle jo ikke bruge det mere.
Senere tænkte jeg på at sende det til hans familie.
Men da havde aviserne udnævnt mig til et uhyre...
så da kunne det være det samme.
Jeg var alligevel fortabt.
Er det sandt, hvad de siger om de tre strissere?
Ja, det passer.
Åh, Gud.
Det var en fair kamp, mor.
Hellere dem end Ned.
Nu slår de ham ihjel.
Det er ganske vist.
Skyd ikke, knægt. Jeg er ubevæbnet.
Gem den væk, der er ingen her.
Sikke fornøjet du er så tidligt på dagen.
Ikke så højt.
- Jeg har besøg. - Af hvem?
Mary Hegarty.
- Hun kan højst være 13! - Jeg er ikke overtroisk.
Nå, da, da, da.
Jeg har aldrig hørt om nogen, hvis liv var £2.000 værd.
Slet ikke irere.
- £2.000. - Er det det hele?
Alene min pik er mere værd.
Jeg kunne godt bruge pengene.
Så byggede jeg et skur og købte mig et par heste.
Jeg kunne få det halve af Beechworth for de penge.
Meget morsomt, Aaron.
Joe, hvad står der her?
De har genindkaldt parlamentet.
Og vedtaget en lov om "Pågribelse af lovovertrædere".
Vi er nu på listen over lovløse.
Enhver, der møder os, må skyde os.
De sagde, jeg var blevet umenneskelig.
Måske havde jeg aldrig været det.
Men handlede det ikke om at beskytte mine kære?
Dem, der gav mig mad og husly og tøj på kroppen?
Og var der så ikke krig nu?
Dan...
kan du se den træport der?
Deromme bagved bor de.
Hold dem deromme.
- Kan jeg hjælpe? - Ja. Mit navn er Edward Kelly.
Hans venner kalder ham Ned.
Ned Kelly?
- Det navn har jeg da hørt... - Det tror jeg gerne, sir.
Bliv, hvor De er.
Hvad bilder De Dem ind? Hvem er De?
De skal nok til begravelse? Adlyd, ellers bliver det Deres egen.
- Fanny Shaw, hvad laver du her? - Jeg arbejder her.
- Utroligt. - Hvad laver du her, Steve?
Vi røver banken.
Mig og Fanny har gået i skole sammen.
Hej, unger.
- De er Ned Kelly. - Det stemmer.
Hvad vil De gøre ved os?
Tage Dem med. Vi kan jo ikke have...
at nogen slår alarm, vel?
Mr. Kelly, vi er på vej til begravelse.
Som De ser, er jeg klædt i sort.
Og det passer sig ikke...
til en tur på landet, uanset om man er gidsel eller ej.
- Selv en laban som De... - Susan!
Jeg undskylder min hustrus opførsel.
Der er ikke noget at undskylde, Charles.
Manden går jo med rød kravat!
Jeg har netop fået et sæt hjem fra Melbourne.
L'eau du Nil silke.
Så smut ind og tag det på.
Joe, gå med og pas på...
hun ikke signalerer fra vinduet med sine mamelukker.
- Hvor vover De! - Jeg gør ingenting.
Hvad er det for nogle kranier?
Jeg samler på dem.
Halløj!
De er altså Joe Byrne?
Aviserne skrev, at De ligner en, der er født til at slå ihjel.
Jeg er ellers den kønne i familien.
De skrev også, at De giftede Dem med en spansk stuepige...
med det eksotiske navn Madela.
Vi er bare gode venner.
Jeg tror, De har mange gode venner.
Det er der vel ikke noget galt i.
Nej...
det er der vel ikke.
Åh, De er et vilddyr.
Simpelt hen et vilddyr.
Det er hun godt nok længe om.
Han faldt af og direkte ned i en vandpyt.
Gæt, hvem jeg løb på i sidste uge: Danny O'Reilly.
Han arbejder på den nye jernbane. Han er gift og har tre børn.
Alle tiders.
Jeg har ikke set ham i over tre år.
Han må have fået et barn om året.
Du, Ned. Se lige her.
Lånebeviser. Et af dem er på gamle Wicks hus.
- Jeg kender også flere af de andre. - Dem kan I ikke bruge til noget.
Det er de eneste dokumenter, jeg har på bankens skyldnere.
Må jeg godt få dem tilbage?
Nej.
Jeg dræbte deres politimænd og røvede deres bank...
men at brænde deres lånebeviser...
ja, det var at ødelægge statens ejendom.
Det var et slag i ansigtet på Dronning Victoria.
Så de sendte politiinspektør Francis Hare ud...
fra Cape Town i Sydafrika.
Var det ikke dit livs udfordring, Hare?
En fjer i hatten. Men du kan ikke fange mig.
Du har ikke en chance for det, så du tager mine venner i stedet.
Mere end hundrede mænd sidder fængslet uden retssag...
alt imens deres afgrøder går til ude i marken.
Men at tænke sig:
Ikke en af dem bryder sammen og indkasserer dusøren.
Ikke én.
De elskede mig lige højt...
og hadede Dem endnu mere, hvad?
Troede De virkelig, jeg ville lade dem rådne op?
£2.500.
Her er nok til afdragene på de fængsledes jord.
Thomas, tag, så du kan betale din mors gæld af.
Tak, Ned.
Plus det, Bill Skillings behøver til sin far.
Har I hørt noget om min mor?
Retssagen fandt sted i sidste måned.
Hun blev idømt tre års hårdt arbejde.
Det gør mig ondt, Ned.
Giv mig det.
Slynglen stjal mit ur.
De siger, at Herren hjælper de selvhjulpne.
- Giv ham uret tilbage. - Hvad?
Du hørte mig. Giv ham det skide ur tilbage.
Er du dum? Det er et bankrøveri.
Nu siger jeg det for sidste gang.
Giv manden uret tilbage.
I er ikke uskyldige. I er en samling gemene forbrydere.
Hørte du det?
Hvis vi opfører os som tyve, så kalder de os det.
Min mor rådner op i en fængselscelle...
fordi en politimand ved navn Fitzpatrick løj.
Hun er uskyldig, og det samme er drengene her.
Mine irske brødre er ulovligt fængslet...
og bortvist fra deres jordlodder.
Hvad kan jeg andet...
end at protestere mod en sådan behandling?
Enhver af jer kan ustraffet skyde mig.
Her er min pistol.
Er der nogen, der har modet, så værsgo.
Nej?
Det tænkte jeg nok.
Så hav tålmodighed og hør min besked...
til premierministeren i Victoria...
Graham Berry.
I skal være mine vidner.
Joe, find pen og papir.
Nu skriver vi et brev.
Kære...
"Kære premierminister.
Jeg vil gerne gøre Dem opmærksom på visse hændelser...
i nutiden, fortiden og fremtiden.
Det vil gavne regeringen at give dem, der lider..."
Frihed og retfærdighed.
"...frihed og retfærdighed.
Jeg vil have oprejsning for det blakkede ry, min familie har fået.
Så sandt, som at solen skinner, advarer jeg jer."
Min bror og søstre og mor...
må finde sig i den brutale og feje opførsel fra en gruppe...
- "...store, grimme..." ...store, grimme, fedladne...
"...fedladne..."
Vombat-lignende.
"...Vombat-lignende tyksakker..."
- Skævbenede! - Mange tak, frue.
Skriv det ned. Skævbenede.
"...bredrøvede, splatfodede...
sønner af irske jurister..."
Og engelske godsejere, alias Victorias politi.
Det næste afsnit vil nok more Dem knap så meget, hr. politiinspektør.
Jeg advarer dem, der har grund til at frygte mig...
mod at slå sig ned i Victoria.
Gør de det alligevel, må de også tage følgerne...
og de bliver værre end rustsvamp i hveden.
Denne ordre giver jeg ikke uden fornødent varsel...
men jeg er søn af en enke og lovløs...
og mine ordrer skal adlydes.
Se! Det er Ned Kelly.
Du godeste.
Det er Ned Kelly og Joe Byrne.
Får jeg et kys?
Selvfølgelig gør du det.
Dan er nok damernes mand, hvad?
Hvor vil du tage hen, Ned?
Det er vores land...
og vi tager hvorhen, det passer os.
Jeg hører, du vil giftes og stifte familie.
Der er bare en ting, min dreng.
Din manglende samarbejdsvilje gør det svært for mig...
at få dig ud herfra og hjem til din kæreste.
Jeg har intet at fortælle dig.
Jeg behøver ikke fortælle dig, at dusøren er på mange penge.
Dem kunne du godt bruge.
Du er ven af Joseph Byrne, ikke?
I har kendt hinanden fra barn.
Siddet inde sammen, ikke sandt?
Aaron, det er Kelly-brødrene, jeg vil have ram på.
Vi er ligeglade med Joe.
Men hvis det her går sin gang...
bliver han skudt ligesom de andre.
Du er din vens eneste chance.
Hvis du hjælper mig...
garanterer jeg hans sikkerhed.
Du gode Gud. Lad os komme væk.
Af sted.
Sir.
De har forgiftet det.
Man lærer mange ting af at leve i skjul.
Til sidst kan man læse jordbunden og klipperne som bøger.
Jeg har set grus falme...
og støv blive til skorper.
Jeg har set dråber af vand blive til sten og trodse tyngdeloven.
Jeg har været blodrød af mudder.
Jeg har været en klippe.
Undskyld.
Vent... lidt.
Vil du ikke...
skrubbe mig på ryggen?
Jeg kan ikke nå.
Hvor er din mand?
Ude at lede efter dig som resten af landet.
Du løb en risiko ved at komme her.
Så meld mig.
Tror du, Gud tilgiver os?
Jeg ved det ikke.
Det finder vi vel ud af en dag.
Jeg tænker på mor, der rådner op i den celle.
Hvor tror du, far er? I Himlen eller i Helvede?
Nej, han er ikke i Helvede.
Så slem var han ikke.
Han var bare en dum irer, som alle hakkede på.
Det gør noget ved ens stolthed.
Jeg kan ikke mere se ham for mig.
Da jeg var 10...
og fik et skærf i grønt og guld for at redde det barn fra at drukne...
det er sidste gang, jeg husker ham.
Han var stolt af mig den dag.
Tror du, vi klarer den, Ned?
Selvfølgelig gør vi det, stump.
Vil du bare blive ved med at flygte?
De fanger dig til sidst...
eller skyder dig.
Har du hørt, de benådede Frank Gardiner i New South Wales?
På den betingelse, at han forlod kolonien.
- Han meldte sig selv. - Han var ikke irer.
Hvorfor rejser du ikke?
Starter en ny tilværelse i Queensland.
Nej. Det her handler ikke kun om mig.
Det ved du også godt.
Hvad skal du have for at tage i sikkerhed?
Min mands bedste hingst? Tag den. Den er din.
Mere end det. Meget mere.
Hvad så?
Den røde hest...
med dig på, ved siden af mig.
Ville du så redde dig selv og efterlade dine venner?
Og du dine børn?
Hør her.
Vi to skulle aldrig have været sammen.
Var det ikke deri, det spændende lå?
Jeg vil nødig sørge over dig.
Jeg er ikke død endnu.
Rebel!
- Det er bare os! - Dit dumme bæst!
Grace, hvor er du vokset. Giv mig et knus.
Kom, Rebel. Kom så.
Jeg mødte den bandit til Aaron Sherritt forleden aften.
Såh? Og hvad gav du ham?
Ingenting, din laban.
Men jeg så ham tale med en mand...
på vej ud.
Og senere kom manden og stillede en masse spørgsmål om dig.
Såsom?
Hvornår jeg sidst så dig, og hvor du var nu...
og den slags.
- Var han strisser, tror du? - Det ved jeg ikke.
Måske var det ikke noget. Du skulle bare vide det.
Tak, Maggie.
Goddag, Aaron.
Hvordan går det, Aaron?
Ikke så ringe.
Ikke så ringe endda.
Jeg har læst meget om dig, Ned.
Du spreder skræk og rædsel, hvad?
Vi ville tale med dig, Aaron.
Vi tænkte, om du ville holde udkig for os.
Vi er på vej til Beechworth for at røve banken.
Holde udkig?
- Det er pænt af jer at tænke på mig. - Men du er ikke interesseret?
Jeg ville meget gerne.
Stod det til mig, sagde jeg ja med det samme, ved du.
Men jeg har en kone at tænke på nu.
Mellem os sagt, så er hun med barn.
- Er det rigtigt? - Til lykke med det.
Tak.
- Hvordan har Dan og Steve det? - Udmærket.
- Hils dem fra mig. - Det skal vi gøre.
Jeg må hellere gå ind igen.
Mary undrer sig nok over, hvor jeg bliver af.
Selvfølgelig.
Pas nu godt på tøsen, ikke?
Det skal jeg nok.
Jeg kan desværre ikke hjælpe jer. Held og lykke med det.
Jeg er født på Erins ø
men jeg blev landsforvist
revet væk fra min far og mor
og fra den pige, jeg havde kær
Jeg har været fange i Port Macquarie
Norfolk Island og Emu Plains
Castle Hill og Toongabbie
Alle steder arbejdede jeg i lænker
men af alle fængsler
og straffeanstalter i New South Wales
Aaron, hvad laver du?
Strissere til hest fulgte efter mig til Wangaratta.
Jeg mødtes med Tom Lloyd og Bill, og vi rystede dem nemt af.
- Det var godt. - Sådan.
Det er alle tiders, Katie.
Jeg fortryder helt. I bliver bare slået ihjel.
- Nej da. - Jo, I gør så!
Nej, vi gør ej, Katie.
Vi skal vise dem noget, de aldrig har set før.
Der findes en særlig stamme af negere...
der bøjer sig med vinden...
og falder i med baggrunden.
Som oftest får de hjælp af de døde...
til at tilintetgøre andre mennesker.
"Nattens dansere" kalder man dem.
Hvornår får jeg nogle ordentlige kort?
Hvem er med?
Jeg går i seng.
Man må også blive træt af at tabe hele tiden.
- Er du med eller ej? - Stik mig tre kort.
Hvad sker der?
Sov du bare videre, elskede.
Tre til den engelske dronning.
Heldet følger dig, Michael.
Aaron!
Hvem der? Hvem er det?
Endnu en af dine horer, ser det ud til.
Bed hende forsvinde, ellers får hun knoppen skudt af.
Lizzie, er det dig?
Joe.
Hvorfor mon han gjorde det?
Bare for pengenes skyld?
Måske troede han pludselig, han var noget særligt...
og ikke blot søn af en knoldesparker som os.
Vi har hørt, at en af vore meddelere...
er blevet skudt af Kelly-banden ovre ved Beechworth.
Vi tager straks toget til Wangaratta.
Der deler I jer...
og spreder jer ud og omringer stedet.
Hold jer tæt ved jeres befalingsmand...
så I kan høre hans ordrer.
Jeg minder alle om...
at de mænd, vi jager, ikke alene har plyndret to banker...
kidnappet mænd, kvinder og børn...
men også myrdet tre af jeres medofficerer.
De er stukket af fra os før, mine herrer.
Det må ikke ske igen.
Bare rolig, sir. Vi skal vise de lede dyr.
Vi sprænger dem i tusind stumper.
De er ikke dyr, konstabel.
De hyldes som ledere af en bevægelse...
der truer stabiliteten i hele landet.
Undervurderer I dem, bliver I sprængt i tusind stumper.
Det siges, at problemet med irere...
er, at de forlader sig på drømme, i stedet for på krudt.
Hos englænderne, derimod, er det småt med drømmene...
men de havde rigeligt af det andet.
Nu havde vi begge dele.
- Du er nok den store Orlando. - Det er jeg nemlig.
Jeg er den store Ned Kelly, og det er fantastiske Joe Byrne.
Vi ønsker at slutte os til din cirkus.
Næ, I ser ikke syner. Det er en kamel.
Jeg har også en løve og nogle ponyer og selvfølgelig den store Orlando.
- Det er for sent at røve toget. - Det er ikke det, vi vil.
Joe, få dem indenfor.
Ham den smukke her er min bror, Dan Kelly.
Og det er mine venner:
Joe Byrne der ved baren...
og Steve Hart i det fjerne hjørne.
Og jeg er Ned.
Vi er alle irere...
og sønner af nybyggere.
Vi er i krig...
med Victoria og New South Wales.
Med kronen.
Og sågar med London Times.
Dusøren på vores hoveder er verdens hidtil største.
Den er på hele £8.000. Det er mange penge.
Vi er de eneste fire i hele landet...
i hele imperiet, faktisk...
som enhver af jer pæne borgere har ret til at dræbe...
uden at skulle stå til ansvar for nogen.
Nej, det passer. Det har Dronningen selv sagt.
Det er rigtigt.
Det er Dronningen mod os...
Kelly-banden.
Så vi havde lagt planer.
Punkt et:
Forræderen Aaron Sherritt...
slås ihjel.
Punkt to:
Særtoget med politi fra Benalla...
kører af skinnerne, som er brækket op.
Tre: Politiinspektør Hare, er, hvis han overlever...
mere værd end en lovløs' mor.
Og fire:
Folk i byen er reddet.
Vi giver en omgang.
Værsgo.
Lam! Min livret.
Op med humøret, mr. Curnow.
De er øjenvidne til historien.
Hvor mange skolelærere har ikke drømt om det?
Kom nu, Hare. Hvor fanden bliver du af?
Sov du?
Har du tænkt dig at bruge den der?
Jeg overvejer det.
Sikkert.
Du kan ikke huske mig, vel?
Du var kun en dreng dengang.
Du red på en Palomino-hoppe med en hvid manke.
Jane!
Det er længe siden, hvad?
Et helt liv.
Hvor er ham den anden?
Hvor er Curnow?
Ned, Curnow er væk!
Hurtigt!
Spænd hestene fra!
Riddere i skinnende rustning.
- Curnow standsede toget. - Du milde.
- Hvad vil det sige? - At Hare er på vej.
- Så fik vi ikke ram på dem? - Ikke én.
De er hundrede mand. Mindst.
Er du okay, Dan?
Ja, jeg klarer mig, Ned.
Steve?
Et kort liv, men lykkeligt.
Joe?
Vi giver dem kamp til stregen, ikke?
Så er vi enige.
Hør efter, hvad jeg siger. Vi får jer ud herfra!
Skyd ikke!
Vi sender kvinder og børn ud.
Det er et trick!
Skyd ikke!
Indstil skydningen!
Skyd ikke!
Ned på gulvet!
Duk jer! Ned på gulvet!
De skød på os! Han er ramt!
Duk jer, så meget I kan.
Okay, lad os give dem. Sluk lyset.
Skyd!
De bærer rustning.
Sigt efter deres arme og ben!
- Han er ramt! De har skudt Hare! - All right. Gå ind igen.
Gå så ind igen.
Dan, lad mine pistoler!
Åh, Gud, svinet ramte mig. Giv mig den alligevel.
Riffel!
Patronerne, kom nu.
Aben er blevet skudt!
Den lille stakkel!
Åh, Gud.
- Hjælp mig, for himlens skyld! - Gå om bag baren!
Find noget, jeg kan standse blødningen med.
- Nu skal jeg hente noget. - Duk jer!
Til helvede med jer alle sammen!
- Hvor skal du hen? - Få dem om bagved.
Nu er chancen der. Hurtigt!
Ud ad bagdøren der!
Hænderne op, eller vi skyder jer ned som hunde!
Skyd ikke!
Jeg fik ham! Jeg fik Dan Kelly!
Nej, det fandeme du ikke gjorde.
Gud Fader bevares.
Jeg synes, jeg trænger til en drink.
Bedst husker jeg, hvordan jeg red alene...
med solen i ryggen...
og så min egen skygge suse af sted...
forbi vejkantens græs og blomster...
med mig selv halsende langt bagefter...
galoperende for at indhente den...
som en kentaur i en billedbog.
Flot klaret, Ned.
Jeg bar det med stolthed...
mit helteskærf i grønt og guld.
Beviset på, at jeg også har reddet liv.
Jeg er løbet tør for patroner.
Har du flere?
Kun to.
Mere behøver vi vel heller ikke?
Vi havde ikke en chance, vel?
Steve.
Åh, Gud, det er Ned Kelly.
Må jeg få det?
Se! Det er Ned Kelly!
Sådan er livet.
Trods en anmodning om benådning underskrevet af 32.000 mennesker...
blev Ned Kelly hængt den 11. november 1880.
Han blev 25 år.